**Ylioppilastutkintolautakunta**

**Filosofian ja ET:n jaos**

**Tehtävien kohdentuminen eri kursseihin syksystä 2017 lähtien**

ETn ja filosofian kokeiden tehtävät kohdennetaan jatkossakin useimmissa tehtävissä ensisijaisesti johonkin tiettyyn kurssiin. On toki selvää, että joskus tehtävän teema kuuluu monen eri kurssin alueeseen, ja erityisesti laajemmissa 30 pisteen tehtävissä tämä on pikemminkin sääntö kuin poikkeus. Silti jaos pyrkii pitämään jonkinlaisen tasapainon tehtävien ensisijaisissa kursseissa.

Lukion uusimman tuntijaon (2014) ja LOPS15-perusteiden mukaisten muutokset ETn ja filosofian pakollisten ja syventävien kurssien määrään, luonteeseen ja jaotteluun heijastuvat aineiden ylioppilaskokeisiin. 17S–20K tehtäviin on YTLn päätöksen mukaan tarkoitus voida vastata sekä 2003 että 2015 LOPS-perusteiden mukaan opiskelleiden kokelaiden.

Tehtävälaadintaryhmä on päättänyt noudattaa jatkossa seuraavaa yleisperiaatetta koetehtävien kohdentamisessa eri kursseihin.

**ET**

Kurssinumeroinnissa noudatetaan LOPS15:ta. Käytännössä LOPS03:ssa 1 ja 2 kurssi siis vaihtavat paikkaa. Sen mukaan 20 pisteen tehtävät 1–6 tehdään kursseista 1–6, Tehtävälle 6 tehdään vaihtoehtoinen LOPS03 tehtävä, jos tehtävä ei sovellu minkään LOPS03 perusteiden kurssin alaan.

30 pisteen tehtävistä 7–9 pyritään kahdessa ottamaan huomioon jompikumpi uusista pakollisista kursseista 1–2, Joko kurssin 6 tehtävää korvaava korvaava tehtävä tai kolmas vaativampi tehtävä kohdistuu ainakin osittain LOPS03:n kolmanteen pakolliseen kurssiin.

**Filosofia**

Kurssinumeroinnissa noudatetaan LOPS15:ta. Käytännössä LOPS03:ssa 3 ja 4 kurssi siis vaihtavat paikkaa. Sen mukaan 20 pisteen tehtävistä 1–6 tehdään uusista pakollisista kursseista 1–2 tai toisin sanoen teoreettisesta ja käytännöllisestä filosofiasta yksi helpompi tehtävä. Lopuista 20 pisteen tehtävistä 3–6 pyritään kukin pääsääntöisesti kohdistamaan kuhunkin kurssiin. 30 pisteen tehtävissä 7–9 on aina vähintään yksi tehtävä sekä teoreettisesta että käytännöllisestä filosofiasta.

OPS-perusteiden kurssit ovat pitkälle samat, mutta LOPS03 ja LOPS15 eroavat keskeisten tavoitteidensa osalta tavalla, joka saattaa vaikuttaa arviointiin. Erityisesti korkeimmissa pisteissä voidaan nähdä eroja, kun LOPS03 korostaa perinteen tuntemista ja LOPS15 argumentaation laatua. Tämä otetaan huomioon arvioinnissa eli ensimmäisessä vaiheessa HVPssa, johon kirjataan tarvittaessa vaihtoehtoisia pisteytyslinjoja. Arvioinnissa sovelletaan aina kokelaan kannalta edullisinta arvosteluperiaatetta, sillä sensori ei tiedä, kumman LOPS:n mukaisia kursseja kokelas on suorittanut.